เงินบาทเปิด 30.40/42 บาท
ธนาคารซีไอเอ็มบีไทย รายงาน เงินบาทเปิด 30.40/42 แข็งค่าตามภูมิภาค จากทุนไหลเข้าตลาดหุ้น
28 ก.พ. 2555

ธนาคารซีไอเอ็มบีไทย รายงาน เงินบาทเปิด 30.40/42 แข็งค่าตามภูมิภาค จากทุนไหลเข้าตลาดหุ้น
นักบริหารเงินจากธนาคารซีไอเอ็มบี ไทย จำกัด เปิดเผยว่า เช้าวันนี้เงินบาทเปิดตลาดที่ระดับ 30.40/42 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 30.49/50 บาท/ดอลลาร์ ล่าสุดเคลื่อนไหวอยู่ที่บริเวณระดับ 30.38/40 บาทดอลลาร์
"เงินบาทแข็งค่าลงมาตามภูมิภาค และยังมีเงิน Flow ไหลเข้ามา ซึ่งเมื่อวานนี้ต่างชาติยังเป็น Net Buy อยู่" นักบริการเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนแข็งค่าขึ้นเมื่อเทียบกับดอลลาร์ มาอยู่ที่ระดับ 80.17/20 เยน/ดอลลาร์ จากเย็นวานนี้ที่อยู่ที่ระดับ 80.60/61 เยน/ดอลลาร์ ส่วนเงินยูโรอยู่ที่ระดับ 1.3410/3414 ดอลลาร์ยูโร จากเย็นวานนี้ที่อยู่ที่ระดับ 1.3420 ดอลลาร์/ยูโร
นักบริหารเงิน ประเมินกรอบการเคลื่อนไหวไว้ที่ 30.35-30.50 บาท/ดอลลาร์
"ตอนนี้ยังต้องจับตาข่าวทางยุโรป เรื่องเงินช่วยเหลือ นอกจากนี้ต้องจับตาดูเงินทุนไหลเข้าในตลาดหุ้นบ้านเรา รวมทั้งราคาน้ำมันในตลาดโลก ที่ตลาดมองว่าอาจจะมีผลกระทบต่อจีดีพีของโลก" นักบริหารเงิน กล่าว